Séaghan Ó Súilleabháin

Láithreoir teilifíse, pearsa ar na meáin shóisialta, múinteoir cáilithe agus Oifigeach Pleanála Teanga do Chathair Saidhbhín is ea Séaghan Ó Súilleabháin nó an Kerry Cowboy.

Tá aithne fhorleathan ar Shéaghan mar láithreoir teilifíse agus pearsa ar na meáin shóisialta faoin leasainm ‘The Kerry Cowboy’. Chomh maith le cúrsaí feirmeoireachta, tá suim ar leith ag Séaghan i mbéaloideas, logainmneacha agus stair áitiúil chomh maith le sléibhteoireacht agus rámhaíocht. Tá sé lonnaithe in Oifig na Gaeilge, Ionad Aosoideachas Uí Chonaill, Cathair Saidhbhín, Co. Chiarraí.

Is feirmeoir aitheanta as Cill Orglan é Séaghan a bhfuil a chroí sa talmhaíocht ach tá suim ar leith aige chomh maith sna meáin shóisialta.

Cruthaíonn sé ábhar ar TikTok agus ar Instagram a bhaineann lena shaol laethúil, na hainmhithe agus an cultúr Gaelach. Tá nach mór 200 míle leantóirí aige ar Tiktok agus breis agus 25,000 ar Instagram. Is breá leis a bheith amuigh sa dúlra ag spaisteoireacht sna sléibhte, ag snámh san fharraige nó ag marcaíocht ar chapall. Tá an-suim aige i gcúrsaí caide, leis.

Is as Oileán Dairbhre dá mháthair agus tá Gaelainn ag a muintir agus deir sé gur phioc [sé] suas focal nó dhó uathu. Ambasadóir ar son Seachtain na Gaeilge a bhí ann freisin.

Is minic a bhíonn sé clos ar chláir ar nós an Saol ó Dheas ar Raidió na Gaeltachta. Is beag taistil a bhí déanta aige sular thosaigh sé ar an gclár Téacs Taistil (sraith teilifíse) ar TG4.

 Féach freisin 
 Téacs Taistil (sraith teilifíse)
 Mo Pheata (sraith teilifíse)

 Naisc sheachtracha 

 Séaghan ar Instagram: 
 Twitter: 

 Tagairtí 

Catagóir:Daoine beo
Catagóir:Feirmeoirí Éireannacha
Catagóir:Múinteoirí Éireannacha
Catagóir:Tionchairí Éireannacha
Catagóir:Pleanáil Teanga
Catagóir:Alumni Choláiste Mhuire gan Smál
Catagóir:Daoine as Contae Chiarraí
Catagóir:Craoltóirí Gaeilge